02020D1350 — SL — 28.10.2022 — 002.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjen z:









▼B

IZVEDBENI SKLEP SVETA (EU) 2020/1350

z dne 25. septembra 2020

o odobritvi začasne podpore Republiki Litvi na podlagi Uredbe (EU) 2020/672 za ublažitev tveganj za brezposelnost v izrednih razmerah po izbruhu COVID-19







Člen 1

Litva izpolnjuje pogoje iz člena 3 Uredbe (EU) 2020/672.

Člen 2

▼M2

1. Unija da Litvi na voljo posojilo v znesku največ 1 099 060 000 EUR. Povprečna zapadlost posojila ne presega 15 let.

2. Obdobje razpoložljivosti finančne pomoči, odobrene s tem sklepom, je 39 mesecev od prvega dne po začetku učinkovanja tega sklepa.

▼B

3. Komisija da Litvi na voljo finančno pomoč Unije v največ osmih obrokih. Obrok se lahko izplača v eni ali več tranšah. Zapadlost tranš prvega obroka je lahko daljša od največje povprečne zapadlosti iz odstavka 1. V takih primerih se zapadlost nadaljnjih tranš določi tako, da se največja povprečna zapadlost iz odstavka 1 upošteva, ko so izplačani vsi obroki.

▼M2

4. Prvi obrok se sprosti ob začetku veljavnosti sporazuma o posojilu iz člena 8(2) Uredbe (EU) 2020/672. Vsi nadaljnji obroki se sprostijo v skladu s pogoji navedenega sporazuma o posojilu ali so, kadar je ustrezno, pogojeni z začetkom veljavnosti dodatka k navedenemu sporazumu ali spremenjenega sporazuma o posojilu, sklenjenega med Litvo in Komisijo, ki nadomešča prvotni sporazum o posojilu.

▼B

5. Litva plača stroške financiranja Unije iz člena 4 Uredbe (EU) 2020/672 za vsak obrok ter vse pristojbine, stroške in odhodke Unije, ki izhajajo iz financiranja, povezanega s posojilom, odobrenim na podlagi odstavka 1 tega člena.

6. Komisija odloča o obsegu in sprostitvi obrokov ter obsegu tranš.

▼M2

Člen 3

Litva lahko financira naslednje ukrepe:

(a) subvencije plač med obdobjem brez dela, kot je določeno v členu 41 „Zakona o zaposlovanju št. XII-2470“ z dne 21. junija 2016, kakor je bil nazadnje spremenjen z „Zakonom št. XIV-911“ z dne 20. januarja 2022;

(b) subvencije plač po obdobju brez dela, kot je določeno v členu 41 „Zakona o zaposlovanju št. XII-2470“ z dne 21. junija 2016, kakor je bil nazadnje spremenjen z „Zakonom št. XIV-351“ z dne 27. maja 2021;

(c) nadomestila za samozaposlene, kot je določeno v členu 5-1 „Zakona o zaposlovanju št. XII-2470“ z dne 21. junija 2016, kakor je bil spremenjen leta 2020;

(d) nadomestila za samozaposlene, ki se ukvarjajo s kmetijstvom, kot je določeno v členu 5-2 „Zakona o zaposlovanju št. XII-2470“ z dne 21. junija 2016, kakor je bil spremenjen leta 2020.

▼M1

Člen 4

1. Litva do 30. marca 2021 in nato vsakih šest mesecev obvešča Komisijo o izvrševanju načrtovanih javnofinančnih odhodkov, dokler ti načrtovani javnofinančni odhodki niso v celoti izvršeni.

2. Če ukrepi iz člena 3 temeljijo na načrtovanih javnofinančnih odhodkih in zanje velja izvedbeni sklep o spremembi Izvedbenega sklepa (EU) 2020/1350, Litva v šestih mesecih od datuma sprejetja navedenega izvedbenega sklepa o spremembi in nato vsakih šest mesecev Komisijo obvešča o izvrševanju načrtovanih javnofinančnih odhodkov, dokler ti načrtovani javnofinančni odhodki niso v celoti izvršeni.

▼B

Člen 5

Ta sklep je naslovljen na Republiko Litvo.

Ta sklep začne učinkovati z dnem uradne obvestitve naslovniku.

Člen 6

Ta sklep se objavi v Uradnem listu Evropske unije.